જમ્મુથી 72 કિ.મી.ના ગામમાં રહેતી માત્ર આઠ વર્ષીય બાખરવાલ-ગુજ્જર બાળકીની ઘાતકી હત્યા અને શ્રેણીબદ્ધ બળાત્કારની વિગતો કમકમા ઉપજાવી દે તેવી છે. પરંતુ, પોલીસની તપાસ પછી આરોપીઓની ધરપકડ થઈ તે પછીનો ઘટનાક્રમ તો એથી પણ વધુ ભયાનક છે. કારણ કે તે આપણા સમાજની છુપી એબ છતી કરે છે. આપણે એક તે કેવી જગ્યાએ પહોંચી ગયા કે જ્યાં બાળકના બળાત્કાર અને હત્યાનો ઉપયોગ કોમવાદી નફરતને ઇંધણ પુરૂ પાડવા અને ગુનેગારોને રાજકીય માન્યતા આપવા માટે થાય છે?